Na podlagi 13. člena Zakona o športu (Ur. l. RS, št. 29/17), 5., 6. in 7. člena Pravilnika za sofinanciranje letnih programov športa v občini Tržič (Ur. l. RS št. 96/2012) - v nadaljevanju pravilnik, Občina Tržič objavlja

**JAVNI RAZPIS**

**za sofinanciranje letnih programov športa iz proračuna Občine Tržič za leto 2018**

**I.** V razpisu lahko sodelujejo naslednji izvajalci športnih programov na območju občine Tržič:

|  |
| --- |
| * športna društva,
* lokalna športna zveza, ki jo ustanovijo športna društva s sedežem v občini,
 |
| * zavodi, gospodarske družbe, zasebniki in druge organizacije, vsi registrirani za opravljanje dejavnosti v športu, in so splošno koristne in neprofitne,
 |
| * javni zavodi s področja vzgoje in izobraževanja.
 |

**II.** Izvajalci morajo izpolnjevati naslednje pogoje:

|  |
| --- |
| * da so registrirani in organizirani v skladu z veljavnimi predpisi za opravljanje dejavnosti športa in delujejo najmanj leto dni,
 |
| * da imajo sedež v Občini Tržič,
 |
| * da je njihova glavna dejavnost izvajanje športnih programov,
 |
| * da imajo urejeno evidenco o članstvu, evidenco o plačani članarini (velja za društva),
* da imajo društva urejeno ostalo dokumentacijo, kot to določa zakon o društvih,
 |
| * da redno letno dostavljajo Občini Tržič potrdilo o plačanih članarinah, poročila o realizaciji športnih programov in doseženih rezultatih ter programa aktivnosti s področja športa,
 |
| * da imajo zagotovljene materialne, prostorske, kadrovske in organizacijske pogoje za uresničevanje načrtovanih športnih programov,
* da so člani lokalne športne zveze.

Za novoustanovljena društva, ki ne izpolnjujejo pogoja prve alineje drugega odstavka 2. člena Pravilnika za sofinanciranje letnih programov športa v občini Tržič, ter se vključijo v nacionalne panožne zveze in lokalno športno zvezo, ter izvajajo programe športne vadbe otrok in mladine ali športno rekreacijo, ob izpolnjevanju ostalih pogojev iz drugega odstavka 2. Člena Pravilnika za sofinanciranje letnih programov športa v občini Tržič, bo Občina Tržič zagotovila sredstva, ki niso predmet razpisa za sofinanciranje letnih programov športa v Občini Tržič. Pri razdelitvi sredstev za novoustanovljena društva, se bodo upoštevala veljavna Merila za sofinanciranje letnih programov športa v Občini Tržič in sicer največ do višine prijavljenih programov. Pri tem vrednost točke iz te razdelitve sredstev ne more presegati vrednost točke iz rednega razpisa. V primeru ne razdelitve teh dodatnih sredstev, se le-ta prenesejo med razpisana sredstva za sofinanciranje letnih programov športa v občini Tržič. |

**III.** Za sofinanciranje v letu 2018 lahko prijavite naslednje programe:

**1.1. Športna vzgoja otrok, mladine in študentov**

**1.1.1. Športna vzgoja predšolskih otrok**

1.1.1.1. Interesna športna vzgoja predšolskih otrok

**1.1.2. Športna vzgoja šoloobveznih otrok**

1.1.2.1. Interesna športna vzgoja šoloobveznih otrok

1.1.2.2. Športna vzgoja otrok, usmerjenih v kakovostni in vrhunski šport

1.1.2.3. Športna vzgoja otrok s posebnimi potrebami

**1.1.3. Športna vzgoja mladine**

**1.1.3.1. Interesna športna vzgoja mladine**

**1.1.3.2. Športna vzgoja mladine, usmerjene v kakovostni in vrhunski šport**

**1.1.3.3. Športna vzgoja mladine s posebnimi potrebami**

**1.1.4. Športna dejavnost študentov**

1.2.1. Interesna športna dejavnost študentov

**1.2. Športna rekreacija**

**1.3. Kakovostni šport**

**1.4. Vrhunski šport**

**1.5. Šport invalidov in starejših občanov**

**2. Razvojne in strokovne naloge**

2.1. Izobraževanje, usposabljanje in izpopolnjevanje strokovnih kadrov v športu

2.2. Znanstvenoraziskovalna dejavnost

2.3. Založniška dejavnost

2.4. Mednarodne, državne, medobčinske in občinske športne prireditve

2.5. Informacijski sistem na področju športa

2.6. Delovanje društev in lokalne športne zveze, ki opravljajo na ravni lokalne skupnosti strokovne in organizacijske in razvojne naloge v športu,

2.7. Občinska priznanja športnikom in športnim delavcem.

**IV.** Izbrani programi, po sprejetem letnem programu športa Občine Tržič za leto 2018, bodo sofinancirani v skladu s Pravilnikom za sofinanciranje letnih programov v občini Tržič.

Razpisno dokumentacijo, podrobnejše podatke in pravilnik lahko dobite na pristojnem uradu za gospodarstvo in družbene dejavnosti Občine Tržič - drugo nadstropje (tel.: 597-1-523) oz. na spletni strani Občine Tržič: [www.trzic.si](http://www.trzic.si) in Športne zveze Tržič [www.sztrzic.si](http://www.sztrzic.si)

**V.** Izvajalci morajo k razpisni dokumentaciji za programe pod točko III., razen, kjer je v razpisani dokumentaciji določeno drugače) priložiti:

1. izjava prijavitelja na javni razpis,
2. potrdilo o delovanju društva izdano pri Upravni enoti Tržič, katero ne sme biti starejše od 30 dni,
3. Potrdilo Ministrstva za izobraževanje, znanost in šport, da društvo deluje v javnem interesu
4. potrdilo o izobrazbi strokovnega sodelavca, ki vodi posamezne programe,
5. potrdilo o zagotovljenem prostoru za izvajanje programov (pogodba z upravljavcem objekta, iz katere je razvidno število ur in urnik najema objekta za posamezne programe ali potrdilo o rezervaciji števila ur v posameznem objektu za posamezne programe za leto 2018),
6. program dela za posamezne prijavljene programe,
7. seznam registriranih tekmovalcev z registracijskimi številkami na dan oddaje prijave po posameznih programih (ime in priimek, naslov, leto rojstva, kategorija), potrjeno s strani panožne zveze,
8. izvajalci tekmovalnega športa morajo predložiti propozicije tekmovanja in obrazložitev tekmovalnega nivoja,
9. podatki o številu članov na dan 30.10.2017 s plačano članarino za leto 2017,
10. izjavo društva o pobiranju članarine,
11. vsebinski in finančni program za leto 2018,
12. vsebinski in finančni program za razvojne in strokovne naloge v športu za leto 2018.

**VI.**  Prednost pri izboru bodo imeli izvajalci, ki:

* izvajajo programe za vadbo otrok in mladine,
* delujejo kot društvo v javnem interesu,
* izvajajo razvojne in strokovne naloge v športu ob upoštevanju naslednjih kriterijev:
1. delovne izkušnje s področja vodenja in izvajanja različnih športnih programov na lokalnem področju in na državnem področju (najmanj 5 let),
2. logistične in organizacijske možnosti.

**VII.** Prijave morajo vsebovati:

* potrjeno in izpolnjeno razpisno dokumentacijo,
* priloge iz V. točke tega razpisa,
* ostala dokazila.

**Prijavo na razpis z vsemi zahtevanimi dokazili pošljite na naslov: Občina Tržič, Trg svobode 18, 4290 Tržič, »Javni razpis ŠPORT- NE ODPIRAJ«**, najpozneje do 20.11.2017. Šteje se, da je prijava prispela pravočasno, če je bila oddana zadnji dan roka za oddajo prijav na pošti s priporočeno pošiljko ali oddana do 12. ure v vložišču Občine Tržič. Prepoznih vlog ne bomo obravnavali !

**VIII.** Okvirna višina razpisanih sredstev znaša 150.000,00 EUR za sofinanciranje športnih programov, za novoustanovljena društva bo okvirna višina sredstev znašala 3.000,00 EUR, ter 29.000,00 EUR za izvajanje razvojnih in strokovnih nalog v športu. Izvajalci bodo sredstva lahko črpali na podlagi sklenjenih pogodb v proračunskem letu 2018.

Številka: 671-0002/2017

Datum: 03.11.2017

 Občina Tržič

 Župan

 mag. Borut Sajovic l.r.